ઈંગ્લેન્ડ અને શ્રીલંકા વચ્ચેની દ્વીપક્ષીય સીરિઝમાં ભ્રષ્ટાચારના આરોપોમાં હાલ તપાસ ચાલી રહી છે અને એના સંદર્ભમાં ભારતનું નામ ચમક્યું છે.એસીયૂના જનરલ મેનેજર માર્શલને ટાંકીને એક અહેવાલમાં જણાવાયું છે કે, દુનિયાના ઘણા ખરા ભાગોમાં મોટા ભાગે ભ્રષ્ટ ભારતીય બુકીઓ જોવા મળ્યા છે.ઉલ્લેખનીય છે કે, પાકિસ્તાનના ભૂતપૂર્વ લેગસ્પિનર દાનિશ કનેરિયાએ પણ છેક ૯ વર્ષે કબૂલ કર્યું છે કે એણે ૨૦૦૯માં ઈંગ્લેન્ડ કાઉન્ટી સ્પર્ધા વખતે સ્પોટ-ફિક્સિંગ કૌભાંડ કર્યું હતું. એણે એ પણ કબૂલ્યું છે કે ભારતીય બુકી અનુ ભટ્ટ પાસેથી એણે લાંચ લીધી હતી. આઈસીસીની એસીયૂ સંસ્થાએ નોંધ્યું છે કે આંતરરાષ્ટ્રીય ક્રિકેટમાં હાલ ૧૨-૨૦ સક્રિય ભ્રષ્ટાચારીઓ છે. આમાં બે મહિલા પણ છે.એસીયૂના અધિકારીઓએ આ બુકીઓના ફોટા ખેલાડીઓને બતાવી દીધા છે અને કહ્યું છે કે જો આમાંનું કોઈ પણ તમારો સીધો કે શંકાસ્પદ રીતે સંપર્ક કરે તો તરત અમને જાણ કરી દેવી.